Cesnak (rod)

Cesnak (jazykové varianty pozri v článku cesnak; lat. Allium) je rod rastlín z podčeľade cesnakovaté (Allioideae) patriacej do čeľade amarylkovité (Amaryllidaceae), ktorá sa staršie u niektorých autorov označovala názvom cesnakovité (Alliaceae) v širšom zmysle. 

Staršie sa cesnak často zaraďoval buď do čeľade cesnakovité (Alliaceae) v užšom zmysle alebo (v rámci podčeľade cesnakovaté - Allioideae) do čeľade ľaliovité (Liliaceae) v širšom zmysle.

Rozšírenie 
Do rodu cesnak patrí veľa druhov; ich počet sa uvádza v závislosti od autora ako 260, 280, okolo 1000 či vyše 1000 druhov. Sú rozšírené prevažne v miernom pásme severnej pologule. Niekoľko druhov rastie na južnej pologuli - v Čile (Allium juncifolium), Brazílii (Allium sellovianum) a v Afrike (Allium spathaceum).

Druhy 
Na Slovensku sa vyskytujú tieto druhy:
 cesnak cibuľový/cibuľa kuchynská/cibuľa (Allium cepa L.) - vrátane taxónu cesnak cibuľový nakopený/cibuľa kuchynská nakopená/šalotka/cibuľa šalotka/cesnak šalotkový/cesnak askalonský (Allium cepa var. aggregatum/ Allium cepa Skupina Aggregatum / Allium salota/ Allium ascalonicum)
 cesnak prerastavý(-?)/cibuľa egyptská/cibuľa poschodová/cibuľa sibírska (Allium x proliferum) - staršie sa tento druh (hybrid) považoval buď za súčasť druhu Allium cepa pod názvom Allium cepa var. proliferum [písané aj: prolifera] alebo Allium cepa f. prolifera hort., alebo sa považoval za súčasť druhu Allium fistulosum pod názvom Allium fistulosum var. proliferum; do druhu Allium x proliferum patria (resp. sú s ním totožné) aj bývalé variety cesnak živorodý/cibuľa živorodá (Allium cepa var. viviparum) a cesnak cibuľkonosný(-?) (Allium cepa var. bulbiferum) 
 cesnak zimný/cibuľa zimná/cibuľa trvalá (Allium fistulosum L.)
 cesnak pórový/pór v širšom zmysle (Allium ampeloprasum [v širšom zmysle]) - vrátane taxónu cesnak pórový pestovaný/pór pestovaný/pór pravý/pór zimný/ pór záhradný/ pór (v užšom zmysle)(Allium porrum L./ Allium ampeloprasum var. porrum/ Allium ampeloprasum subsp. porrum/ Allium ampeloprasum Skupina Porrum)
 cesnak pažítkový/cesnak pažítka/pažítka (Allium schoenoprasum L.)
 cesnak kuchynský/cesnak v užšom zmysle (Allium sativum L.) - vrátane taxónu cesnak kuchynský perlovkový/cesnak perlovkový/rokambol/perlovka/perlová cibuľa/cibuľa perlovka (Allium sativum subsp. [alebo var.] ophioscorodon/Allium ophioscorodon), pričom ale pozri rozlišovaciu stránku perlová cibuľa
 cesnak hadí (Allium victiroalis L.)
 cesnak medvedí (Allium ursinum L.)
 cesnak tuhý (Allium strictum Schrader)
 cesnak sivkastý/cesnak horský (Allium senecens L.)
 cesnak hranatý (Allium angulosum L.)
 cesnak guľovitý (Allium rotundum L.)
 cesnak žltý (Allium flavum L.)
 cesnak poľný (Allium vineale L.)
 cesnak guľatohlavý (Allium sphaerocephalon  L.)
 cesnak orešcový/cesnak orešec/orešec (Allium scorodoprasum L.)
 cesnak člnkovitý (Allium carinatum L.)
 cesnak zvláštny (Allium paradoxum (M. Bieb.) C. Don)
 cesnak planý/cesnak domáci (Allium oleraceum L.)
 cesnak perzský (Allium aflatunense B. Fedtsch.)
 cesnak strapatý (Allium cirrhosum Vand.)
 cesnak kovovolesklý (Allium cristophii Trautv.)
 cesnak obrovský (Allium giganteum Regel)
 cesnak karatavský (Allium karataviense Regel)
 cesnak zlatožltý (Allium moly L.)
 cesnak bledožltý (Allium ochroleucum Waldst. et Kit.)
 cesnak úzkolistý (Allium xanthicum Griseb. et Schenk)
 cesnak Zahariadiho (Allium zahariadii Májovský)
 cesnak ružový (Allium oreophilum L.)
 cesnak metlinatý (Allium paniculatum L.)
 cesnak stopkatý (Allium stipitatum Regel)

Úplný zoznam: Zoznam druhov cesnaku

Iné projekty

Zdroje

Externé odkazy 
 http://delta-intkey.com/angio/www/index.htm 
 http://www.efloras.org/
 http://linnaeus.nrm.se/flora/
 http://rbg-web2.rbge.org.uk/FE/fe.html

Allium